Loretas

Loretas () – miestas ir komuna centrinėje Italijoje, Markėje, Ankonos provincijoje. Garsėja Šventųjų namų bazilika (), kuri yra svarbus katalikų pasaulio piligrimystės centras. Kiekvieną rugsėjo 8 d. komunoje pažymima  Švč. Mergelės Marijos gimimo diena.

Loretas įsikūręs ant kalvos 127 m aukštyje virš jūros lygio dešiniajame Muzonės upės krante, už 22 km geležinkeliu į pietus – pietryčius nuo Ankonos. 2022 m. duomenimis, turėjo 12,8 tūkst. gyventojų.Bilancio demografico e popolazione residente per sesso al 31 dicembre 2022 ISTAT Kaip ir daugelyje kitų Markės vietovių, nuo miesto atsiveria puikūs vaizdai iš Apeninų į Adrijos jūrą.
miniatiūra|220px|left|Šventųjų namų bazilika

 Lankytinos vietos 

Pagrindiniai miesto paminklai išsidėstę prie centrinės aikštės: Šventųjų namų bazilika, Jėzuitų kolegija, Bramantės suprojektuoti Apaštalų rūmai, kuriuose yra meno galerija su Lorenco Loto, Simono Vujė ir Anibalės Karačio darbais, taip pat majolikos kolekcija. Lorete stūkso didžiulė gynybinių sienų linija, 1518 m. suprojektuota architekto (ir karo inžinieriaus) Antonio da Sangallo jaunesniojo, bei sustiprinta XVII a.

 Loreto šventovė 

miniatiūra|220px|left|Loreto bazilikoje stovintis šventasis namelis (Santa Casa)
Iš juodmedžio išdrožta Loreto Švč. Mergelės Marijos, vadinamosios Juodosios Madonos skulptūrėlė buvo pastatyta Italijos Šventųjų namų bazilikoje, Marijos namelyje, kuriame, pasak viduramžių legendos, angelas jai apreiškęs Dievo Sūnaus įsikūnijimą. 1294 m., naktį iš gruodžio 9-osios į 10-ąją, į miestelį prie Adrijos jūros iš Nazareto ant angelų sparnų buvo atgabenti Mergelės Marijos namai. Istoriniai dokumentai liudija,Pirmadienį popiežius keliauja į Loreto šventovę vaticannews.va/ltGabija Surdokaitė-Vitienė. Loreto Švč. Mergelės Marijos skulptūra bernardinai.lt kad Marijos namų plytos buvo atgabentos laivu kartu su iš Palestinos grįžtančiais krikščionimis. Dabartinės Loreto šventovės viduryje stovi iš išorės marmuro plokštėmis padengtas namelis, iš kurio statybai naudotų plytų dalies, kaip teigia archeologai, tikrai kitados galėjo būti sumūryti kuklūs namai, kuriuose Viešpaties angelas apreiškė Marijai, jog ji būsianti Dievo Motina. 

1375 m. popiežiui Grigaliui XI patvirtinus Lorete įvykusius stebuklus, miestelis tapo garsiausiu Italijos piligriminiu centru. XVI a. pabaigoje atsiradusi tradicija kurti „Loretus“ – koplyčias su Loreto Marijos statulos kopija – pradėjo plisti visoje Europoje. Telšių Loreto koplyčia – viena toliausiai į šiaurę nutolusių Loreto Švč. Mergelės Marijos garbinimo vietų.Loreto Švč. Mer­ge­lės Ma­ri­jos skulptūra. Pamaldumas Loreto Mergelei Marijai Europoje ir Lietuvoje magnificat.lt

 Miestai partneriai 

Loretas vysto miestų partnerystės ryšius:

  Altetingas, Vokietija
  Čenstakava, Lenkija
  Estergomas, Vengrija
  Fatima, Portugalija
  Gajnsilemas, Malta
  Harisa-Daraūnas, Libanas
  Mariacelis, Austrija
  Montekasianas, Italija
  Nazaretas, Izraelis

 Išnašos 

 Nuorodos 

 Oficiali svetainė
 Oficiali šventovės svetainė
 Loretas Katalikų enciklopedijoje

Kategorija:Markės miestai
Kategorija:Katalikybės centrai
Kategorija:Katalikų piligriminės vietos